Abdulaziz Komilov boshchiligidagi O‘zbekiston delegatsiyasi Fransiyaga rasmiy tashrif buyuradi

2014-yilning 6—7-noyabr kunlari O‘zbekiston Respublikasi Tashqi ishlar vaziri Abdulaziz Komilov boshchiligidagi delegatsiya Fransiya Respublikasiga rasmiy tashrif buyuradi, deb xabar bermoqda O‘zbekiston Tashqi ishlar vazirligi axborot xizmati.

Tashrif dasturiga ko‘ra Parij shahrida Tashqi ishlar va xalqaro rivojlanish vaziri Loran Fabius, Senat, Milliy assambleya va boshqa davlat tuzilmalari hamda Fransiya ishbilarmon doiralari vakillari bilan uchrashuvlar va muzokaralar rejalashtirilgan.